rejauldu/bengali-wikipedia huggingface dataset:
ট্রলহেটান শিয়া মসজিদ () হলো সুইডেনের ট্রলহেটানে অবস্থিত একটি বড় শিয়া মুসলিম মসজিদ।  ইদি আমিন ১৯৭২ সালে উগান্ডা থেকে সকল এশীয়দের বহিষ্কারের নির্দেশ দেওয়ার পর, অনেক শিয়া মুসলিম সুইডেনে বসতি স্থাপন করেন। ১৯৭৬ সালে তারা একটি স্থানীয় ইসলামিক কেন্দ্র প্রতিষ্ঠা করেন এবং ১৯৮৫ সালে এই মসজিদটি নির্মিত হয়।Stenberg, Leif. ”Islam in Scandinavia”. in Shireen T. Hunter. Islam, Europe's second religion: the new social, cultural, and political landscape. ওয়েস্টপোর্ট, কানেকটিকাট: প্র্যাগার। পৃষ্ঠা ১২২।  ১৯৯৩ সালের ১৪ই আগস্ট নব্য নাৎসিরা মলোটভ ককটেল দিয়ে (মূল) মসজিদে হামলা চালিয়ে ব্যাপক ক্ষতি সাধন করে এবং মসজিদটি ধ্বংস করে ফেলে।Tamas, Gellert (২০১৬)। Det svenska hatet : en berättelse om vår tid। নাটুর ও কুলতুর।  বর্তমান মসজিদটি আগের চেয়ে বড় এবং একই স্থানে নির্মিত হয়েছে যেখানে মূল মসজিদটি ছিল।  তথ্যসূত্র  বিষয়শ্রেণী:১৯৮৫-এ সুইডেনে প্রতিষ্ঠিত বিষয়শ্রেণী:১৯৮৫-এ সম্পন্ন মসজিদ বিষয়শ্রেণী:সুইডেনে শিয়া মসজিদ বিষয়শ্রেণী:শিয়া মসজিদে হামলা বিষয়শ্রেণী:সুইডেনে অগ্নিসংযোগে ধ্বংস হওয়া ভবন ও স্থাপনা বিষয়শ্রেণী:অগ্নিসংযোগে ধ্বংস হওয়া মসজিদ বিষয়শ্রেণী:সুইডেনে মসজিদে হামলা বিষয়শ্রেণী:১৯৯৩-এর অগ্নিসংযোগ বিষয়শ্রেণী:১৯৯৩-এ ভবন ও স্থাপনায় হামলা বিষয়শ্রেণী:২০শ শতাব্দীতে মসজিদে হামলা
right|300px|thumb|ঝাঁসি বিভাগ ঝাঁসি বিভাগ হলো ভারতের উত্তরপ্রদেশের অন্তর্গত একটি বিভাগ। এটি রাজ্যটির ১৮টি বিভাগের একটি বিভাগ। ঝাঁসি শহর হল বিভাগের প্রশাসনিক কেন্দ্র। বিভাগটি ঐতিহাসিকভাবে বুন্দেলখণ্ড অঞ্চলের অংশ ছিল, যা দক্ষিণ উত্তর প্রদেশের একটি অংশ নিয়ে গঠিত ছিল এবং পার্শ্ববর্তী মধ্যপ্রদেশ রাজ্য পর্যন্ত বিস্তৃত ছিল।  ঝাঁসি বিভাগ তিনটি জেলায় বিভক্ত: ঝাঁসি জেলা জালৌন জেলা ললিতপুর জেলা   আরও দেখুন   উত্তরপ্রদেশের জেলা  বিষয়শ্রেণী:বুন্দেলখণ্ড বিষয়শ্রেণী:উত্তরপ্রদেশের বিভাগ বিষয়শ্রেণী:ঝাঁসি বিভাগ
আল হালিক মসজিদ () হল তিউনিস, তিউনিসিয়ার একটি মসজিদ। এটি সিদি এল বেচির অ্যারোন্ডিসমেন্টে অবস্থিত।   অবস্থান  মসজিদটি বাব জেদিদ এবং আল মার স্ট্রিটের কাছে অবস্থিত। কিংবদন্তি অনুসারে একজন বিধবা তার গয়না বিক্রি করে এর নির্মাণকাজের খরচ বহন করেছিলেন। তাই এর নাম "হালিক"। শব্দটির অর্থ "সোনার অলঙ্কারের আংটি"।    তথ্যসূত্র   বিষয়শ্রেণী:উইকিউপাত্তে স্থানাঙ্ক আছে
পুনম শঙ্খওয়ার (জন্ম ১৯৭৭) হলেন উত্তরপ্রদেশের একজন ভারতীয় রাজনীতিবিদ। তিনি কানপুর দেহাত জেলার রসুলাবাদ বিধানসভা কেন্দ্রের একজন বিধায়ক। এটি তফসিলি জাতি সম্প্রদায়ের জন্য সংরক্ষিত আসন। তিনি ভারতীয় জনতা পার্টির প্রতিনিধিত্ব করছেন। তিনি ২০২২ সালের উত্তরপ্রদেশ বিধানসভা নির্বাচনে জয়ী হয়েছেন।   প্রাথমিক জীবন এবং শিক্ষা  শঙ্খওয়ার ১৯৭৭ সালের ৩০ জুন কানপুরের পাতারাতে গঙ্গা সাগর শঙ্খওয়ারের ঘরে জন্মগ্রহণ করেন। তিনি একজন সরকারি কর্মচারী রমেশ চন্দ্র গৌতমকে বিয়ে করেন। সে পশুপালন এবং কৃষিকাজ করে। তিনি ২০০১ সালে কানপুরের সিএসজেএম বিশ্ববিদ্যালয় থেকে সমাজবিজ্ঞানে স্নাতকোত্তর সম্পন্ন করেন।   কর্মজীবন  শঙ্খওয়ার ২০২২ সালের উত্তরপ্রদেশ বিধানসভা নির্বাচনে ভারতীয় জনতা পার্টির প্রতিনিধিত্ব করে রসুলবাদ বিধানসভা কেন্দ্র থেকে জয়ী হন। তিনি ৯১,৭৮৩ ভোট পেয়ে সমাজবাদী পার্টির কমলেশ চন্দ্র দিবাকরকে ২১,৫১২ ভোটের ব্যবধানে পরাজিত করেন।   তথ্যসূত্র   বিষয়শ্রেণী:উত্তরপ্রদেশ বিধানসভার নারী সদস্য বিষয়শ্রেণী:ছত্রপতি শাহু জি মহারাজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ বিষয়শ্রেণী:কানপুর দেহাত জেলার ব্যক্তি বিষয়শ্রেণী:উত্তরপ্রদেশ বিধানসভার সদস্য ২০২২-২০২৭ বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  রিয়াজ (আলাপ) ০৫:০৮, ১৭ আগস্ট ২০২১ (ইউটিসি) শিহাড়া বাজার   – (অপসারণের প্রস্তাবনা দেখুনলগ দেখুন) () উইকিপিডিয়া:উল্লেখযোগ্যতা (ভৌগোলিক উপাদান) অনুসারে উল্লেখযোগ্য নয়, পাতাটি দ্রুত অপসারণ করা উচিত। Prodipto Deloar (আলাপ • অবদান) ০৪:৫৫, ১৭ আগস্ট ২০২১ (ইউটিসি)  দ্রুত অপসারণ করা উচিত —শাকিল (আলাপ · অবদান) ০৫:০৮, ১৭ আগস্ট ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
এখানে প্যারাগুয়ের সংবাদপত্রের একটি তালিকা রয়েছে।   বর্তমান পত্রিকা    এবিসি কালার ( আসুনিকান )   এল দিবাতে ( আসুনিসন )   ডেমোক্রাতিকামেন্দে ( সিউদাদ ডেল এস্তে )   দিয়ারিওসিডিই ( সিউদাদ ডেল এস্তে )   এক্সট্রাপ্রেস ( আসুনসিয়ন )   লা হোজা ডিজিটাল ( পেদ্রো জুয়ান কাবালেরো )   ইটাকম ( এনকার্নাসিওন )   ইতাপুয়া হোয় ( এনকার্নাসিওন )   লা নাসিয়ান ( আসুনিসন )   প্যারাগুয়ে-রুন্ডসচাউ ( পিরিবিবাই ) - জার্মান   পপুলার ( আসুনিকান )   তিয়েম্পোস দেল মুন্দো ( আসুনিসন )   অলতিমা হোরা ( আসুনিসন )   ভানগার্দিয়া ( সিউদাদ ডেল এস্তে )   ওচেনব্লাত ( আসুনসিয়ন ) - জার্মান ভাষায়   আরো দেখুন    সংবাদপত্রের তালিকা  বিষয়শ্রেণী:দেশ অনুযায়ী সংবাদপত্রের তালিকা *
থাম্ব|মানব দেববর্মা মানব দেববর্মা হলেন একজন টিপরা রাজনীতিবিদ যিনি ভারতের গোলাঘাটি বিধানসভা কেন্দ্র থেকে ত্রিপুরা বিধানসভার একজন বিধায়ক।   জীবনের প্রথমার্ধ  মানব দেববর্মা ১০ জানুয়ারী ১৯৮২ সালে ত্রিপুরার টাকরজালায় জন্মগ্রহণ করেন। তিনি সিপাহিজলা জেলার একটি টিপরাসা পরিবারের অন্তর্গত।  তিনি রিজিওনাল ইনস্টিটিউট অফ ফার্মাসিউটিক্যাল সায়েন্স অ্যান্ড টেকনোলজি (RIPSAT), আগরতলা থেকে ফার্মেসি ডিপ্লোমা সহ স্নাতক হন।  দেববর্মা টুইপ্রা স্টুডেন্টস ফেডারেশনের সভাপতি নির্বাচিত হন, ১৯৯৫ থেকে ১৯৯৬ সাল পর্যন্ত দায়িত্ব পালন করেন।   রাজনৈতিক পেশা  ২০১৯ সালে এটি গঠিত হওয়ার পর দেববর্মা টিপরা মোথায় যোগ দেন। তিনি গোলাঘাটি থেকে ২০২৩ সালের ত্রিপুরা বিধানসভা নির্বাচনে প্রতিদ্বন্দ্বিতা করেছিলেন, ৯১৯৮ ভোটের ব্যবধানে ভারতীয় জনতা পার্টির হিমানি দেববর্মাকে পরাজিত করেন।   তথ্যসূত্র   বিষয়শ্রেণী:১৯৮১-এ জন্ম বিষয়শ্রেণী:ত্রিপুরা বিধানসভার সদস্য ২০২৩-২০২৮ বিষয়শ্রেণী:তিপ্রা মোথা পার্টির রাজনীতিবিদ বিষয়শ্রেণী:জীবিত ব্যক্তি
কদমতলী বাংলাদেশের রাজধানী ঢাকার একটি থানা। এর আয়তন প্রায় ১০.১৬ কিমি২।   ইতিহাস  ২০০৮ সালের ২৩ সেপ্টেম্বর শ্যামপুর ও ডেমরা থানার অংশবিশেষ নিয়ে কদমতলী থানা গঠিত হয়। শ্যামপুর থানার কদমতলী শিল্পাঞ্চলের নামানুসারে এর নামকরণ করা হয়।   আরও দেখুন   বাংলাদেশের উপজেলাসমূহ  বাংলাদেশের জেলাগুলির তালিকা  বাংলাদেশের বিভাগ   তথ্যসূত্র    বহিঃসংযোগ   কদমতলী থানা - বাংলাপিডিয়া  বিষয়শ্রেণী:ঢাকা জেলার থানা
120px|right|তাকি উসমানি তাকি উসমানি হলেন একজন পাকিস্তানি বিচারক, কুরআন, হাদিস, ইসলামি আইন, ইসলামি অর্থনীতি ও তুলনামূলক ধর্মতত্ত্বের একজন নেতৃস্থানীয় পণ্ডিত। তিনি ১৯৭৭ থেকে ১৯৮১ পর্যন্ত ইসলামি আদর্শ পরিষদের সদস্য, ১৯৮১ থেকে ১৯৮২ পর্যন্ত ফেডারেল শরিয়ত কোর্ট এবং ১৯৮২ থেকে ২০০২ পর্যন্ত পাকিস্তান সুপ্রিম কোর্টের শরিয়ত আপিল বিভাগের বিচারক ছিলেন। ২০২০ সালের জরিপে তিনি বিশ্বের সবচেয়ে প্রভাবশালী মুসলিম ব্যক্তিত্ব নির্বাচিত হন। ইসলামি জ্ঞানে অগাধ পাণ্ডিত্যের জন্য তাকে শাইখুল ইসলাম উপাধিতে ভূষিত করা হয়। তাকে সমসাময়িক দেওবন্দ আন্দোলনের প্রধান বুদ্ধিজীবী হিসেবে বিবেচনা করা হয়, তার মতামত ও ফতোয়াকে ভারতের দেওবন্দ মাদ্রাসা সহ বিশ্বব্যাপী দেওবন্দি আলেমরা চূড়ান্ত শব্দ হিসেবে গ্রহণ করে। ২০২১ সাল থেকে তিনি পাকিস্তানের দেওবন্দি মাদ্রাসাসমূহের শিক্ষাবোর্ড বেফাকুল মাদারিসিল আরাবিয়া পাকিস্তানের সভাপতি হিসেবে দায়িত্ব পালন করছেন। তার পিতা শফি উসমানি ছিলেন দারুল উলুম দেওবন্দের প্রধান মুফতি, যিনি দেশভাগের পর ১৯৪৮ সালে সপরিবারে পাকিস্তানে চলে যান। তিনি দারুল উলুম করাচি, করাচি বিশ্ববিদ্যালয়, পাঞ্জাব বিশ্ববিদ্যালয়ে পড়াশোনা করেছেন এবং ১৯৬০ থেকে দারুল উলুম করাচিতে শিক্ষকতা শুরু করেন, বর্তমানে তিনি দারুল উলুম করাচির সভাপতি। (বাকি অংশ পড়ুন...)
কা মেইখার ঘর হচ্ছে তিলোত্তমা মিশ্র দ্বারা রচিত এক অসমীয়া উপন্যাস। বিংশ শতকের প্রথমার্ধের শিলং শহরের বিচিত্র সামাজিক-রাজনৈতিক জীবনের পটভূমিতে উপন্যাসটি রচিত হয়েছে। কা মেইখার ঘরের অসমীয়া প্রতিশব্দ হল আইতার ঘর। স্টুডেন্টস স্টোর্স প্রকাশ করা উপন্যাসটির ২০১৩ সালে প্রথম এবং ২০১৪ সালে দ্বিতীয় সংস্করণ প্রকাশ পায়।    লেখকর পরিচয়  তিলোত্তমা মিশ্র ডিব্রুগড় বিশ্ববিদ্যালয়ের ইংরাজী বিভাগের প্রাক্তন অধ্যাপক। তিনি অসমীয়া এবং ইংরাজী উভয় ভাষাতে গ্রন্থ রচনা করেছেন। তাঁর রচনা করা অসমীয়া গ্রন্থসমূহ হচ্ছে স্বর্ণলতা (১৯৯১), লৌহিত্য সিন্ধু (১৯৯৭); ইংরাজী গ্রন্থ হচ্ছে Literature and Society in Assam : A Study of the Assamese Renaissance 1826-1926 (১৯৮৭); অনুবাদিত ইংরাজী গ্রন্থ হল Ramnabami Natak: The Story of Ram and Nabami (২০০৭); সম্পাদিত গ্রন্থ হল The Oxford Anthology of Writings from North-East India, vol I and II (২০১১)।   সমালোচনা  সাহিত্য ডট অর্গের ২০১৪ সালের নভেম্বর সংখ্যায় সমুদ্র কাজল শইকীয়া লিখেছেন "প্রায় তিনটি প্রজন্মের কাহিনী নিয়ে এটি এক মহাকাব্যিক বা এপিক গুণ গ্রহণ করেছে, কিন্তু কথন ভঙ্গী যথেষ্ট খরতর। কিছু পুঙ্খানুপুঙ্খ ডিটেইলের ব্যবহার এবং সেগুলির ঐতিহাসিক সত্যতা সাব্যস্ত করতে পারা তথ্যাবলীও যেমন আশ্চর্য অনুভব করা, তেমনভাবে মুগ্ধ হয়ে থাকা সেগুলির সাবলীল উপন্যাসোপম অভিব্যক্তি। বোধকরি এই তথ্য এবং মানবীয় আবেদনের সুষম সামঞ্জস্য তিলোত্তমা মিশ্রর অন্যতম কৃতিত্ব।"   তথ্যসূত্র   বিষয়শ্রেণী:অসমীয়া উপন্যাস
Nature, also called the material world, the material universe, the natural world or the natural universe, is all matter and energy in the universe.  In scale, nature includes everything from the subatomic to the universal. This includes all things animal, plant and mineral; all natural resources and events (e.g. hurricanes, tornadoes, earthquakes); the behavior of living organisms and the processes associated with inanimate objects.  বিষয়শ্রেণী:মহাবিশ্ব বিষয়শ্রেণী:প্রধান বিষয়শ্রেণী
উ ই কি গ্যা প    তারিখ এবং স্থান   তারিখ:৯ মার্চ ২০১৯  সময়:২:০০ থেকে বিকাল ৫:০০টা পর্যন্ত  স্থান: ২০১, ক্যানাল সাউথ রোড, কলকাতা ৭০০১০৫, বাইপাস ধাবা বাস স্টপ।   অনুষ্ঠানের সময়সূচী   দুপুর ২টা - ৫ টাঃ  উইকিগ্যাপ প্রকল্প নিয়ে ভূমিকা।  নতুন উইকিপিডিয়ানদের সাথে পরিচয়।  উইকি নিবন্ধটি কীভাবে সম্পাদনা করবেন তা শেখানো।  উইকিগ্যাপ নিবন্ধগুলির তালিকা থেকে নিবন্ধগুলি অনুবাদ করা।   যোগাযোগ   Rajeeb Dutta (আয়োজক) : +91 85858 97678  স্বেচ্ছাসেবক   অংশগ্রহণকারী  (# ~~~~ যোগ করে নিচে স্বাক্ষর করুন) অংশগ্রহণকারী
পানিহাটি ফেরীঘাট হুগলী নদীর পশ্চিম তীরে অবস্থিত। এই ফেরি ঘাটটিতে ১ টি জেটি‌ রয়েছে। এটি সোদপুর ও পানিহাটি সংলগ্ন অঞ্চলের হুগলি জেলায় সহজে যাতায়াত করার একটি প্রধান উপায়।https://indiapl.com/west-bengal/panihati-ferry-ghat-400050https://vymaps.com/IN/Panihati-Ferry-Ghat-516690725058048/ বহু সংখ্যক যাত্রী এই ফেরিঘাট পরিষেবা ব্যবহার করে কোন্নগর যান।https://www.distancesfrom.com/travel-time-from-Konnagar-ferry-ghat-to-Panihati-Ferry-Ghat-Kolkata/TravelTimeHistory/12162415.aspxhttps://maps.mapmyindia.com/place-panihati+ferry+ghat-ramkrishna+pally-panihati-west+bengal-700114-DRO5CM@zdata=MjIuNjk1ODk0Kzg4LjM2NTY5NCsxNytEUk81Q00rKw==ed   বহিঃসংযোগ    ফেরি পরিষেবা - ডাব্লুবিটিসি - পশ্চিমবঙ্গ পরিবহন কর্পোরেশন    Reference   বিষয়শ্রেণী:কলকাতার ফেরি ঘাট
ফুইউ রাস্তা মসজিদ () বা  উত্তর মসজিদ নামেও পরিচিত চীনের সাংহাইয়ের হুয়াংপু শহরে অবস্থিত একটি মসজিদ।   ইতিহাস  মসজিদটি নির্মাণের আগে নানজিংয়ের মুসলমানরা নামাজের দুটি বাড়ি ভাড়া করেছিল। ১৮৭০ সালে চিং রাজবংশের টঙ্গজি সম্রাটের শাসনকালের নবম বছরে ৩১ জনের মুসলিম একটি দল ৪০০ বর্গমিটারের একটি জমি ক্রয় করে এবং ফুইউ রাস্তা মসজিদটি নির্মাণ করে। ১৮৯৭, ১৯০৫, ১৯৩৬ এবং ১৯৭৯ সালে মসজিদটিকে সংস্কার এবং সম্প্রসারণ করা হয়।   স্থাপত্য  থাম্ব|মসজিদের নামাজঘর মসজিদটি ১,৫২০ বর্গমিটার এলাকা জুড়ে অবস্থিত। মসজিদটি উত্তরমুখী করে নির্মাণ করা হয়েছে। মসজিদ ভবনটি তিনতলা বিশিষ্ট ভবন এবং চিং রাজবংশের স্থাপত্য শৈলীর আদলে নির্মাণ করা হয়েছে। ভবনে নামাজঘর, ইমামের থাকার ঘর, গ্রন্থাগার, সম্মেলন কক্ষ, গোসলখানা, অযুখানা এবং অন্যান্য সুবিধা আছে। ভবনের প্রবেশপথের পরেই একটি আয়তক্ষেত্রাকার আকৃতির উঠান আছে। উঠোনের উত্তরে অযুখানা এবং দক্ষিণে নামাজঘর আছে। মসজিদে পুরুষ ও মহিলাদের জন্য আলাদা আলাদা ব্যবস্থা আছে।   মসজিদের অভ্যন্তরে বিভিন্ন ধাঁচে বিভিন্নভাবে নামাজঘরটিকে শোভিত করা হয়েছে। মসজিদের ছাদের ভারবহনকারী স্তম্ভগুলোকে খোদাই করা চিত্র সজ্জিত করা হয়েছে।  সাংহাই মেট্রোর ইউয়ুয়ান উদ্যান স্টেশনের পূর্বদিকে হেঁটে যাওয়া যাবে এমন দূরত্বে মসজিদটি অবস্থিত।   কার্যক্রম  মসজিদটি সাংহাইয়ের মুসলমানদের রাজনৈতিক, ধর্মীয় এবং সাংস্কৃতিক কেন্দ্র হিসাবে ব্যবহার করা হয়। সাংহাইয়ের আধুনিক ইতিহাসেরর প্রথম ইসলামী বিদ্যালয় উ বেন প্রাথমিক বিদ্যালয় এই মসজিদে নির্মাণ করা হয়েছে। মসজিদটি বর্তমানে শহরের নামাজ পড়া এবং অন্যান্য মুসলিম কর্মকাণ্ডের কেন্দ্র হিসেবে ব্যবহার করা হয়। ১৯০৯ সালে মসজিদে সাংহাই ইসলামিক পরিচালনা পর্ষদ স্থাপন করা হয়।   আরও দেখুন   চীনে ইসলাম   চীনের মসজিদের তালিকা   তথ্যসূত্র   বিষয়শ্রেণী:১৯শ শতাব্দীর মসজিদ বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:চীনের মসজিদ
লুকাসিয়ান প্রফেসর অব ম্যাথমেটিক্স হলো কেমব্রিজ বিশ্ববিদ্যালয় এর গণিতের একটি অধ্যাপকের পদ। এটি সারা বিশ্বের অনতম সম্মানজনক শিক্ষাপ্রতিষ্ঠানের পদ। ১৬৬৩ সালে হেনরি লুকাস এই পদটি প্রবর্তন করেন।   ইতিহাস  হেনরী লুকাস তার উইলে কেমব্রিজ বিশ্ববিদ্যালয়কে প্রায় ৪০০০ বই দান করে যান।    List of Lucasian Professors   Year appointedNameSpeciality1664 আইজাক ব্যারো Classics এবং গণিত1669 আইজাক নিউটন গণিত এবং পদার্থবিজ্ঞান1702 William Whiston গণিত1711 Nicholas Saunderson গণিত1739 John Colson গণিত1760 Edward Waring গণিত1798 Isaac Milner গণিত এবং রসায়ন1820 Robert Woodhouse গণিত1822 Thomas Turton গণিত1826 George Biddell Airy জ্যোতির্বিজ্ঞান1828 চার্লস ব্যাবেজ গণিত এবং কম্পিউটিং1839 Joshua King গণিত1849 জর্জ গ্যাব্রিয়েল স্টোকস পদার্থবিজ্ঞান এবং প্রবাহী গতিবিদ্যা1903 Joseph Larmor পদার্থবিজ্ঞান1932 পল দিরাক পদার্থবিজ্ঞান1969 James Lighthill প্রবাহী বলবিদ্যা1979 স্টিফেন হকিং তাত্ত্বিক পদার্থবিজ্ঞান এবং বিশ্বতত্ত্ববিদ্যা2009 Michael Green তাত্ত্বিক পদার্থবিজ্ঞান   তথ্যসূত্র   বিষয়শ্রেণী:পেশা
thumb|দাপ্তরিক প্রতিকৃতি, ২০১৯ জেমস স্টুয়ার্ট মারে (জন্ম ১৩ জুলাই ১৯৮৩) একজন ব্রিটিশ রাজনীতিবিদ যিনি ২০১৯ সাল থেকে ইলিং নর্থের সংসদ সদস্য (এমপি) হিসেবে দায়িত্ব পালন করেছেন। শ্রম ও সমবায় পার্টির সদস্য, তিনি ২০১৬ থেকে ২০১৯ সাল পর্যন্ত আবাসনের জন্য লন্ডনের ডেপুটি মেয়র ছিলেন।  জেমস মারে বাবা-মা জিওফ্রে এবং লিন মারের কাছে হ্যামারস্মিথ, লন্ডনে জন্মগ্রহণ করেন। তার মা লিন ২০১৪ থেকে ২০১৮ সাল পর্যন্ত ইলিং -এর ক্লিভল্যান্ড ওয়ার্ডের একজন শ্রম কাউন্সিলর ছিলেন। অক্সফোর্ডের ওয়াডহাম কলেজে পিপিই পড়ার আগে তিনি ওয়েস্ট ইলিং-এ বড় হয়েছেন, একটি বেসরকারি স্কুলে পড়াশোনা করেছেন। মারি ২০০৪ সালে বিএ প্রথম শ্রেণীর ডিগ্রি নিয়ে স্নাতক হন।  মারে তার স্বামী টম গ্রিফিথের সাথে ওয়েস্ট ইলিংয়ে থাকেন।"Murray, James Stewart, (born 13 July 1983), MP (Lab Co-op) Ealing North, since 2019". WHO'S WHO & WHO WAS WHO. 2020. doi:10.1093/ww/9780199540884.013.u293073. ISBN 978-0-19-954088-4. Retrieved 1 May 2021. ২০০০ এর দশকের শেষের দিকে, মারে মায়াস্থেনিয়া গ্রাভিস রোগে আক্রান্ত হন। তিনি ন্যাশনাল হসপিটাল ফর নিউরোলজি অ্যান্ড নিউরোসার্জারি, কুইন স্কয়ারে চিকিৎসা নিয়েছেন এবং এখন উপসর্গমুক্ত।   তথ্যসূত্র   বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:লন্ডনের রাজনীতিবিদ বিষয়শ্রেণী:যুক্তরাজ্যের এলজিবিটিকিউ সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে শ্রমিক সমবায়ের সংসদ সদস্য বিষয়শ্রেণী:ইংরেজ গে রাজনীতিবিদ বিষয়শ্রেণী:ওয়াধাম কলেজ, অক্সফোর্ডের প্রাক্তন শিক্ষার্থী বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:যুক্তরাজ্যের সংসদ সদস্য ২০২৪-২০২৯
স্যার সিটওয়েল সিটওয়েল, প্রথম ব্যারোনেট (সেপ্টেম্বর ১৭৬৯ – ১৪ জুলাই ১৮১১) একজন ব্রিটিশ রাজনীতিবিদ এবং জমির মালিক ছিলেন। সিটওয়েল ছিলেন মাউন্ট প্লিজেন্ট, শেফিল্ডের ফ্রান্সিস হার্টের (১৭২৮-১৭৯৩) পুত্র, যিনি ১৭৭৭ সালে তার নাম পরিবর্তন করে সিটওয়েল রাখেন, যখন তিনি তার মায়ের চাচাতো ভাইয়ের রেনিশো হল, ডার্বিশায়ার এস্টেট উত্তরাধিকার সূত্রে পেয়েছিলেন এবং যিনি ১৭৯৩ সালে ক্যাসলোর একটি বারমো থেকে উত্তরাধিকারসূত্রে পেয়েছিলেন। ফিপস আপেক্ষিক। সিটওয়েল ১৭৯৩ সালে তার পিতার সম্পত্তিতে আসেন এবং ১৮০০ থেকে ১৮০৩ সালের মধ্যে রেনিশা হলকে ব্যাপকভাবে প্রসারিত ও উন্নত করেন। তিনি ১৭৯৬ থেকে ১৮০২ সাল পর্যন্ত ওয়েস্ট লুয়ের সংসদ সদস্য ছিলেন। ১৮০৮ সালে তিনি ডার্বির কাউন্টির রেনিশোতে একটি ব্যারোনেট তৈরি করেছিলেন।   তথ্যসূত্র    সিটওয়েল পারিবারিক ইতিহাস   Leigh Rayment's list of baronets   বিষয়শ্রেণী:যুক্তরাজ্যের সংসদ সদস্য ১৮০১-১৮০২ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:১৮১১-এ মৃত্যু বিষয়শ্রেণী:১৭৬৯-এ জন্ম বিষয়শ্রেণী:যুক্তরাজ্যের ব্যারোনেটেজের ব্যারোনেট বিষয়শ্রেণী:গ্রেট ব্রিটেনের সংসদ সদস্য ১৭৯৬-১৮০০ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:কর্নওয়ালের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:কর্নওয়ালের নির্বাচনী এলাকা থেকে গ্রেট ব্রিটেনের সংসদ সদস্য
left|150px||thumb|অ্যামানিটা মাস্কারিয়া নামে ছত্রাক যার থেকে মাস্কারিন আবিস্কৃত হয়।   জীববিজ্ঞান প্রবেশদ্বারের স্বাগতম। জীববিজ্ঞানের আলোচনা এবং পরীক্ষা-নিরীক্ষা "জীব" অর্থাৎ "যাদের জীবন আছে" তাদের নিয়ে। প্রকৃতিতে আমরা বিভিন্ন ধরণের জীবন দেখতে পাই যেমন প্রাক-কেন্দ্রিক জীব : ব্যাক্টেরিয়া ও আর্কিয়া (বা আর্কিব্যাক্টেরিয়া) যারা সবাই আণুবীক্ষণিক তাই অণুজীব বিভাগের অন্তর্গত; এবং সুকেন্দ্রিক জীব: ছত্রাক, উদ্ভিদ, প্রাণী ও প্রোটিস্টসমূহ যাদের মধ্যে কিছু অণুজীব, কিছু খুব বড় - যেমন কিছু ছত্রাক একরের পর একর জুড়ে বাড়তে পারে- এবং তা সত্ত্বেও তাকে একটিই জীব বলে বিবেচনা করা যায়।   আলোচ্য জীবদের অনুসারে জীববিজ্ঞানকে বিভিন্ন ভাগে ভাগ করা হয়েছেঃ অণুজীববিজ্ঞান বা মাইক্রোবায়োলজি, ব্যাক্টেরিয়া-বিজ্ঞান বা ব্যাক্টেরিওলজি, উদ্ভিদবিজ্ঞান বা বোটানি, ও প্রাণীবিজ্ঞান বা জুলজি,  ছত্রাকবিজ্ঞান বা মাইকোলজি ইত্যাদি। জীবদের দেহের গঠন সংক্রান্ত বিদ্যা শারীরস্থান (ফিজিওলজি), জীবদেহের কার্যপ্রণালী বা শারীরবৃত্ত (অ্যানাটমি), কীভাবে জীবসমূহের উৎপত্তি হল সেই নিয়ে বিবর্তনবাদ এবং সেই সাথে জীবজগতের আন্তঃসম্পর্ক ও জীবজগতের সঙ্গে প্রকৃতর সম্পর্ক কিরূপ তা নিয়ে বাস্তুবিজ্ঞান, জীবনের প্রক্রিয়ার আণবিক নিরীক্ষণ সংক্রান্ত বিজ্ঞান বা আণবিক জীবনবিজ্ঞান (মলিক্যুলার বায়োলজি) জীবন সংক্রান্ত অণুদের নিয়ে ভৌতবিজ্ঞান -এসবই এখন জীববিজ্ঞানের বিভিন্ন শাখা।   বর্তমান কালকে জীববিজ্ঞানের কাল বলা যায়। কারণ এ শতাব্দির সত্তর এর দশকে জীববিজ্ঞানের জ্ঞান এত ব্যাপকভাবে বেড়েছে যা অন্য কোন সময় হয়নি। পূর্বে জীবদের সম্পর্কে কেবল বিবরণ ছিল, কিন্তু এখন বিজ্ঞান শব্দটি জীবনবিজ্ঞানের ক্ষেত্রেও পদার্থবিজ্ঞান বা রসায়নের মত সমানভাবে প্রযোজ্য। আসলে এখন বিজ্ঞানের বিভিন্ন শাখার মধ্যে সীমারেখাগুলি মুছে যাচ্ছে।
বানৌজা দূর্বার বাংলাদেশ নৌবাহিনীর একটি টাইপ ০২৪ ক্ষেপণাস্ত্রবাহী নৌকা। এটি ১৯৮৩ থেকে ২০১৭ পর্যন্ত বাংলাদেশ নৌবাহিনীতে সক্রিয় ছিল।  বানৌজা দুরন্ত ১৯৮৩ সালের ৬ এপ্রিল নৌবাহিনীতে কমিশন লাভ করেছিল। ১৯৯১ সালের ঘূর্ণিঝড়ের জাহাজটি বেশ ক্ষতিগ্রস্ত হয় এবং পরে কয়েকবার মেরামত করা হয়। ৩০ মার্চ ২০১৭ সালে দূর্বারকে বাংলাদেশ নৌবাহিনী থেকে অবসরে পাঠানো হয়েছিল। পরবর্তীতে এটিকে ভেঙে ফেলা হয়।  জাহাজটি দুটি এসওয়াই-১ অ্যান্টি-শিপ মিসাইল বহন করেছিল। এটি দুটি টাইপ ৬১ ২৫ মিমি (IIx2) বন্দুক নিয়েও সজ্জিত ছিল। পৃষ্ঠ অনুসন্ধানের জন্য এটিতে টাইপ ৩৫২ স্কয়ার টাই রাডার ছিল। এটি সোভিয়েতের এম৫০ ইঞ্জিনের চীনা কপি, যার নাম এল-১২ ভি-১৮০ ইঞ্জিন বহন করত যা ৩৮ নট (ঘন্টায় ৭০ কিমি / ৪৪ মাপাঘ) শীর্ষ গতিতে জাহাজটিকে চালাতে পারে।   আরও দেখুন   বাংলাদেশ নৌবাহিনীর ঐতিহাসিক জাহাজের তালিকা  বাংলাদেশ নৌবাহিনীর সক্রিয় জাহাজের তালিকা  তথ্যসূত্র  বিষয়শ্রেণী:বাংলাদেশ নৌবাহিনীর জাহাজ
ওয়াং শু-বক (, ; ৫ মার্চ ১৯১৭ – ১ জুন ২০০৩) হলেন উত্তর কোরিয়ার একজন গায়িকা। ১৯৩৫ সালে জাপান অধিকৃত কোরিয়ায় তিনি সবচেয়ে জনপ্রিয় কণ্ঠশিল্পী হিসেবে বিবেচিত হতেন।  তাকে কিংবদন্তি গায়িকা হিসেবে গণ্য করা হয়। বিশেষ করে, তার সঙ্গীতসাধনার পথ ধরে আধুনিক কে-পপ ঘরানার উদ্ভব ঘটে।   জীবনী  ১৯১৭ সালে জন্ম নেওয়া ওয়াং শু-বক চোসেন ড্যান্সিং বালিকা বিদ্যালয়ে অধ্যয়ন করেন, যা কিসেং ঘরানার প্রশিক্ষণের জন্য বিশেষায়িত ছিল। এই স্কুলে মেয়েদের নাচ, গান, সঙ্গীতবিদ্যা এবং আচার ও রীতি-নীতির প্রশিক্ষণ দেওয়া হতো। ওয়াং শু-বক ১৯৩১ সালে পাশ করে বের হন। ১৯৩৩ সালে কিসেং গায়িকা হিসেবে তার অভিষেক ঘটে। এর পরবর্তীতে দশকজুড়ে তিনি যথেষ্ট জনপ্রিয় ছিলেন। ওয়াংয়ের সবচেয়ে জনপ্রিয় গানের একটি হলো উলচি মারায়ো (কেঁদো না)। তার গায়কির একটি ধারা হলো কিনমিনিয়ো, যা কোরিয়ার ঐতিহ্যবাহী লোকসঙ্গীতের একটি ধারা। তিনি কলাম্বিয়া ও পলিডোর রেকর্ডস উভয়ের সাথে চুক্তি করেন। তার সমসাময়িক অন্যান্য জনপ্রিয় শিল্পীরা হলেন লি ইউন-পা ও জেগোরি ভগিনীগণ।  ১৯৩৪ সালের জানুয়ারি মাসে জাপানের প্রথম কোরীয় ভাষার বেতার সম্প্রচারে সঙ্গীত পরিবেশন করেন। জাপান ব্রডকাস্টিং কর্পোরেশন এই অনুষ্ঠানটি সরাসরি সম্প্রচার করে এবং কিয়োংসং ব্রডকাস্টিং অর্কেস্ট্রা ওয়াংয়ের সাথে যন্ত্রসঙ্গীত পরিবেশন করে। ১৯৩৫ সালে স্যামচিওল্লি কো. কর্তৃক আয়োজিত সঙ্গীতশিল্পীদের জনপ্রিয়তার একটি সমীক্ষায় ওয়াং বিজয়ী নির্বাচিত হন। সেই বছরের নভেম্বর মাস নাগাদ, তিনি কোরিয়ার সবচেয়ে জনপ্রিয় গায়িকা হিসেবে খ্যাতি লাভ করেন।  ১৯৩৬ সালে জনপ্রিয়তার শীর্ষে থাকা অবস্থায় তাকে “জনপ্রিয় গানের রানি” অভিধায় ভূষিত করা হয়। তিনি এরপর জাপানে পশ্চিমা সঙ্গীত শিক্ষার্থে গমন করেন। মেজো-সোপরানো ধাঁচের গান গাওয়ার প্রশিক্ষণ নেওয়ার পর তিনি চোসান লোকসঙ্গীতগুলোকে পশ্চিমা ধারায় গাইতে শুরু করেন। সেই সময়ে একটি সাক্ষাৎকারে তিনি বলেন, “চোই সেয়ুং-হি যেভাবে চোসান নৃত্যকে বাঁচিয়েছিলেন, আমিও সেরকমভাবে অনেক অনেক চোসান লোকসঙ্গীত গাইতে চাই।” জাপান অধিকৃত কোরিয়ায় ঔপনিবেশিক জাপান সাম্রাজ্য কোরীয় ভাষায় ঐতিহ্যবাহী সঙ্গীতকে বিলুপ্ত করার প্রচেষ্টা চালালে ১৯৪২ সালে স্বল্পসময়ের জন্য ওয়াংয়ের কর্মজীবনে ছেদ পড়ে। ১৯৫৩ সালে কেন্দ্রীয় রেডিও সম্প্রচার কমিশনের মাধ্যমে তিনি কর্মজীবনে পুনরায় প্রবেশ করেন। ১৯৫৫ সালের মধ্যে তিনি উত্তর কোরিয়ার জাতীয় সিম্ফনি অর্কেস্ট্রার একজন কণ্ঠশিল্পী হিসেবে প্রতিষ্ঠিত হন।  ১৯৭৭ সালে, ওয়াংয়ের ৬০তম জন্মদিনে কিম ইল-সাং তাকে একটি উপহার প্রদান করেছিলেন। এমনি, ১৯৯৭ সালে তার ৮০তম জন্মদিনে কিম জং ইল তাকে উপহার প্রেরণ করে। ২০০৩ সালে ওয়াং মৃত্যুবরণ করেন।   পুরস্কার  ১৯৫৯ সালে ওয়াং শু-বক উত্তর কোরিয়ার মেরিটেড অ্যাক্টর পুরস্কার লাভ করেন।   উত্তরাধিকার  চোই কিয়ুং-সাং কর্তৃক প্রকাশিত এনসেস্টর্স অব গার্ল গ্রুপস নামে একটি বই ও তার একটি আলোকচিত্র প্রদর্শনীতে ওয়াং শু-বককে উল্লেখ করা হয়। এতে তাকে কোরিয়ার প্রথম নারী সঙ্গীতশিল্পীদের অন্যতম এবং কে-পপ জনরার মেয়েদের গানের দলের জনপ্রিয়তার অন্যতম পুরোধা হিসেবে অভিহিত করা হয়।   ব্যক্তিগত জীবন  প্রথম জীবনে ওয়াংয়ের সাথে ঔপন্যাসিক ই হিয়োসেয়োকের সম্পর্ক গড়ে ওঠে। পিয়ংইয়ংয়ে ওয়াংয়ের বোনের কফিশপে তাদের পরিচয় হয়। তবে তাদের ছাড়াছাড়ি হয়ে যাওয়ার পর ওয়াং কিং কোয়াং-জিনের সাথে বিবাহবন্ধনে আবদ্ধ হন। তার স্বামী পূর্বে কবি নো চান-মেয়োংয়ের সহযোগী ছিলেন।   তথ্যসূত্র    বহিঃসংযোগ    মেরিটেড আর্টিস্ট ওয়াং শু-বকের কনসার্ট 왕수복 [১৯৯৭]  বিষয়শ্রেণী:১৯১৭-এ জন্ম বিষয়শ্রেণী:২০০৩-এ মৃত্যু বিষয়শ্রেণী:উত্তর কোরীয় গায়িকা বিষয়শ্রেণী:কিসেং বিষয়শ্রেণী:লোক গায়ক
তারাপদ রায় (১৭ নভেম্বর, ১৯৩৬ - ২৫ আগস্ট, ২০০৭) বাংলার প্রসিদ্ধ কবি, ছোটগল্পকার ও প্রাবন্ধিক। বাংলা সাহিত্যে হালকা হাস্যরসের সাথে পরিমিত তিক্তরস মিশ্রণের পারঙ্গম স্রষ্টা তিনি।অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি   ২০১৯ পৃষ্ঠা ১৫৪,    জন্ম ও শিক্ষা জীবন  তারাপদ রায়ের জন্ম ১৯৩৬ সালের নভেম্বর মাসের ১৭ তারিখে অবিভক্ত বাংলায় বর্তমান বাংলাদেশের টাঙ্গাইলে। সেখানকার বিন্দুবাসিনী হাই ইংলিশ স্কুল (বর্তমান বিন্দুবাসিনী সরকারি বালক উচ্চ বিদ্যালয়, টাঙ্গাইল) হতে ম্যাট্রিক পাশ করেন। ১৯৫১ খ্রিষ্টাব্দে কলকাতায় কলেজে পড়তে আসেন। মৌলানা আজাদ কলেজ থেকে পড়াশোনা করে কলকাতা বিশ্ববিদ্যালয় হতে অর্থনীতিতে স্নাতক উপাধি লাভ করেন। ওই সময়েই কলকাতার কৃত্তিবাস পত্রিকাগোষ্ঠীর ঘনিষ্ঠ কবি হিসাবে পরিচিতির সাথে অজস্র গদ্য রচনাও লিখেছেন।   কর্মজীবন  কর্মজীবনের শুরুতে তিনি কিছুদিন উত্তর ২৪ পরগনার হাবড়ায় শিক্ষকতা করেন। তারপরে ইন্ডিয়ান অ্যাডমিনিস্ট্রেটিভ সার্ভিসে যোগ দেন। ১৯৯৪ সালে পশ্চিমবঙ্গ রাজ্য সরকারের তথ্য ও সংস্কৃতি বিভাগের অধিকর্তার পদ থেকে অবসর নেন। সম্পাদনা করেছেন দুটি লিটল ম্যাগাজিন- 'আপনজন', 'পূর্ব মেঘ' ও 'কয়েকজন'।   সাহিত্য রচনা  বাল্য অবস্থা থেকেই কবিতা রচনা করে গেছেন তিনি। তার প্রথম কবিতার বই 'তোমার প্রতিমা' প্রকাশিত হয় ১৯৬০ সালে। তার প্রকাশিত কবিতা সহস্রাধিক। কবিতার পাশাপাশি লিখতেন রম্যরচনা। তাছাড়াও লিখেছেন অজস্র গল্প, ছোট উপন্যাস ও শিশু সাহিত্য। তিনি রসসাহিত্যে ও শিশু সাহিত্যে বেশ গতিশীল ছিলেন। তার 'ডোডো-তাতাই' বিখ্যাত শিশু চরিত্র। বাংলা সাহিত্যে সার্থক রম্যরচয়িতাদের মধ্যে পাঠক পাঠিকাদের মধ্যে তিনি বেশ জনপ্রিয় ছিলেন। তিনি নক্ষত্র রায় এবং 'গ্রন্থকীট ছদ্মনামেও লিখতেন। কথ্যভঙ্গি এবং পরিহাস-বিদ্রুপ মিশ্রিত বাক্ধারায় সমন্বয়ে বাংলা সাহিত্যে স্বাতন্ত্র্য অর্জন করেছেন। সরকারি অতিথি হয়ে ঘুরেছেন ইংল্যান্ড, আমেরিকাসহ বহু দেশে। শতাধিক গ্রন্থের রচয়িতা তিনি।   উল্লেখযোগ্য রচনাসমূহ   ক খ গ ঘ (১৯৯৬),  কাণ্ডজ্ঞান,  বিদ্যাবুদ্ধি,  জ্ঞানগম্যি,  বুদ্ধিশুদ্ধি,  শোধবোধ (১৯৯৩),  জলভাত,  এবং গঙ্গারাম,  পটললাল,  সর্বাণী এবং,  বলা বাহুল্য (২০০০),  বালিশ,  কী খবর,  ধারদেনা,  ঘুষ,  রস ও রমণী,  শেষমেষ,  সরসী,  জলাঞ্জলি,  সন্দেহজনক,  বাঁচাবার,  স্ত্রী রত্ন,  মেলামেশা,  মারাত্মক,  ভদ্রলোক,  বানরেরা মানুষ হচ্ছে,  ডোডো তাতাই পালাকাহিনী,  চারাবাড়ি পোড়াবাড়ি ,  টমটমপুরের গল্প,  দুই মাতালের গল্প ও অন্যান্য,  ভাগাভাগি (১৯৯৭,  সর্বনাশ (২০০১)  রম্যরচনা ৩৬৫   কবিতার বই   তোমার প্রতিমা (১৯৬০),  ছিলাম ভালবাসার নীল পতাকাতে স্বাধীন (১৯৬৭),  কোথায় যাচ্ছেন তারাপদবাবু (১৯৭০),  নীল দিগন্তে এখন ম্যাজিক (১৯৭৪),  পাতা ও পাখিদের আলোচনা (১৯৭৫),  ভালোবাসার কবিতা (১৯৭৭),  দারিদ্র্যরেখা (১৯৮৬),  দুর্ভিক্ষের কবিতা,  জলের মত কবিতা (১৯৯২),  দিন আপনি দিন খাই (১৯৯৪),  টিউবশিশুর বাবা (১৯৯৫,  ভালো আছো গরীব মানুষ (২০০১),  কবি ও পরশিনী (২০০২)   সম্মাননা  তারাপদ রায় শিরোমণি পুরস্কার ও কথা পুরস্কার (১৯৯৫) এ ভূষিত হয়েছেন।   মৃত্যু  তিনি ২০০৭ সালের আগস্ট মাসের ২৫ তারিখে প্রয়াত হন।   তথ্যসূত্র   লেখকের প্রকাশিত বইসমূহ হতে লেখকের পরিচিতি সহ অন্যান্য তথ্য প্রকাশক - আনন্দ পাবলিশার্স প্রাইভেট লিমিটেড কলকাতা হতে সংগৃহীত  বিষয়শ্রেণী:১৯৩৬-এ জন্ম বিষয়শ্রেণী:২০০৭-এ মৃত্যু বিষয়শ্রেণী:বাঙালি কবি বিষয়শ্রেণী:বাঙালি হিন্দু বিষয়শ্রেণী:বাঙালি সম্পাদক বিষয়শ্রেণী:বাঙালি লেখক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:টাঙ্গাইল জেলা বিষয়শ্রেণী:মৌলানা আজাদ কলেজের প্রাক্তন শিক্ষার্থী বিষয়শ্রেণী:কলকাতার লেখক